Saint Pedro Poveda College Grade School Department HEKASI 6

Handout bilang 11

**Hakbang sa Pagtaguyod ng Kaunlaran**

***Ano nga ba ang kaunlaran?***

 May mga nagsasabi na ang kaunlaran ay makikita kung lahat ng mamamayan ay namumuhay ng masagana. Ayon naman kay Pope John XXIII, “Ang kaunlaran ay para sa kagalingan ng nakakaraming tao kaya’t masasabing may kaunlaran kung matatamo ng mga mamamayan ang kanyang nais na kabuuang kalagayang pamumuhay”.

 Ang **kaunlaran** ay nangangahulugan ng pag-angat, pagsulong, o paglago sa lahat ng aspeto sa buhay. Nasusukat ang kaunlaran ng isang bansa sa pamamagitan ng Kabuuang Pambansang Produkto o *(Gross National Product o GNP)* nito. Ang GNP ang kabuuang halaga ng mga produkto at serbisyong nagawa ng isang bansa sa loob ng isang taon.

***Paano natin malalaman kung ang isang bansa ay maunlad?***

 Sa kasalukuyan ay wala pang opisyal na pamantayan upang masabing ang isang bansa ay matatawag na maunlad o hindi pa maunlad. Ayon sa United Nations o UN, ang mga bansa sa mundo ay mauuri sa tatlong kategorya, ito ay ang mga sumusunod:

**Maunlad na Bansa o Developed Country** –Tinatawag ding 1st world country, o advance country. Masasabing

 nasa kategoryang ito ang isang bansa kung taglay nito ang mga sumusunod na katangian:

* Mataas na pamantayan ng pamumuhay
* Modern ang kagamitan
* Mataas ang antas ng edukasyon
* Maunlad at pasulong ang ekonomiya
* May matatag na pamahalaan
* Mababa ang antas o halos walang korupsiyon
* Natutugunan ang lahat ng pangangailangan ng mamamayan
* Ang Human Development Index (HDI) o kalagayan ng pamumuhay ng isang mamamayan ay nasa 0.9 pataas
* Ang GNP per capita o ang kinikita ng isang tao sa loob ng isang taon ay $11,116 o higit pa

**Papaunlad na Bansa o Developing Country** – tinatawag na 3rd world country o less-developed country (LDC).

 Ito ay ang mga bansang umuunlad pa lamang at hindi pa nakakaabot sa mataas na digri ng

 industriyalisasyonkaugnay sa bilang ng kanilang populasyon. Masasabing nasa kategoryang ito

 ang isang bansa kung taglay nito ang mga sumusunod na katangian:

* Mababang antas ng pamumuhay (laganap ang kahirapan)
* Mabilis na paglaki ng populasyon
* Maraming lugar industriyal na hindi pa napapaunlad
* Mahinang produksyon
* Karamihan ng mga mamamaya ay walang permanenteng trabaho
* Mataas ang antas ng korupsiyon
* Hindi pa matatag ang sistemang pulitikal
* Mahina ang pagluluwas ng produkto at serbisyo
* Mababang kalidad ng edukasyon
* Ang HDI ay nasa pagitan ng 0.79 at 0.5

**Bansang mabagal ang Pag-unlad o Least-Developed Country** – tinatawag ding 4th world country o lesser

 developed country. Masasabing nasa kategoryang ito ang isang bansa kung taglay nito ang mga

 sumusunod na katangian:

* Mababa ang kita ng bawat mamamayan sa isang taon na hindi tumataas sa $750 sa llob ng isang taon.
* Mababang antas ng edukasyon at kalusugan
* Mahinang ekonomiya
* Matinding kahirapan
* Kasalukuyang may kaguluhan sa bansa
* Matinding korupsiyon
* Mahina ang sistemang pampulitika at panlipunan
* Mataas ang bilang ng populasyon.

**Newly Industrialized Country (NIC)** – Kinabibilangan ito ng mga bansang may mataas na pagsulong sa

 ekonomiya bagama’t hindi pa talaga naihahanay sa mga mauunlad na bansa. Ang mga

 sumusunod ay ang katangian ng bansang kabilang sa kategoryang ito:

* Mataas na antas ng kalagayang panlipunan at karapatang sibil
* Mula sa pagiging agrikultural ay naging industriyal na bansa lalo na sa sector ng paggawa
* Umaangat na open-market economy at nagpapahintulot ng malayang kalakalan sa mga bansa sa mundo
* May malalaking pambansang korporasyon maging sa iba’t ibang kontinente
* Malaki at matatag ang pamumuhunan sa mga dayuhang bansa
* Matatag na sistemang pulitikal
* Ang HDI ay nasa 0.8 o higit pa

**Isipin mo:**

**Sang-ayon ka ba sa pagkakategorya ng mga bansa ayon sa kaunlaran nito?**

**Noong panahon no Pangulong Fidel Ramos ay napabilang ang Pilipinas sa mga bansang tinatawag na Newly Industrialized Countries. Sa iyong palagay, possible bang makamtan muli ng bansa ang kalagayang ito? Ipaliwanag ang iyong sagot.**

***Anu-ano nga ba ang mga problemang pambansa na humahadlang sa ating lubos na pag-unlad?***

 Mithiin ng bawat Pilipino ang magkaroon ng maunlad na bansa. Paano kaya natin ito magagawa kung ang ating bansa ay maraming isyu o mga problemang kailangang mabigyang atensyon? Alamin natin ang iba’t ibang suliraning kinakaharap ng bansa sa kasalukuyan.

**Suliranin sa Kabuhayan o Kahirapan** – may halos 4 na milyong pamilyang Pilipino ang napapabilang sa below

 poverty line. Mga Pilipinong kulang o hindi sapat ang kinikita para matugunan ang pangangailangan ng

 bawat kasapi ng pamilya.

**Suliranin sa Ipinagbabawal na gamot** – Ang paggamit ng droga ay ipinagbabawal dahil sa masasamang dulot

 nito. Hindi lamang sa kalusugan, nagagawa ng taong gumagamit ng droga ang mga masasamang bagay

 tulad ng pananakit, pagnanakaw at marami pang iba. Ayon sa DILG, 60%-70% ng mga krimen sa bansa

 ay bunga ng ipinagbabawal na gamot.

**Malaking bilang ng Populasyon** - Hindi tungkulin ng pamahalaang ibigay ang lahat ng pangangailangan ng

 bawat mamamayan. Dapat magsikap ang bawat isa upang mabuhay ng maayos at kapaki-pakinabang.

**Polusyon** – Dahil lumalaki ang populasyon, lalong lumalala ang polusyon sa bansa. Ito ay dahil sa kawalan ng

 disiplina ng mga mamamayan. Mapanganib ito hindilamang sa kalusugan ng tao kundi sa kinabukasan

 ng buong mundo.

**Suliraning Pangkalusugan** – dahil sa kahirapan, polusyon at kawalan ng disiplina ng tao, ang suliranin sa

 kalusugan ay di rin ganap na natutugunan ng pamahalaan.

**Suliraning Pang-Edukasyon** - Libre man ang edukasyon sa mga pampublikong paaralan, maraming magulang

 parin ang hindi kayang pag-aralin ang anak. Kaya ang nangyayari, ang mga batang dapat sana ay nasa

 loob ng paaralan ay makikita na lamang na nag-hahanapbuhay o pakalat-kalat sa mga lansangan.

**Suliranin sa Pambansang Seguridad at Katahimikan** – wala paring tigil ang banta ng mga terorista at mga

 krimeng panlipunan tulad ng pagnanakaw, snatching, pananakit at iba pa. Ginagawa man ng ating

 kapulisan at mga sundalo ang kanilang makakaya upang palaganapin ang kapayapaan ay limitado

 parin ang kanilang kakayahan at kaalaman para mag responde sa mga kaso.

**Suliranin sa Pagkakautang ng Bansa-** Ang malaking kakulangan sa pondo ng bansa ang dahilan ng pag-utang

 ng pamahalaan sa mga lokal at internasyunal na banko.Sa paglipas ng maraming taong hindi

 pagbabayad ng utang ay lumalaki ang interes na dapat nating bayaran.

**Suliranin sa Pandaraya at katiwalian sa Pamahalaan-** ang panunuhol/bribery, pangingikil/extortion, paglustay

 sa pera ng bayan o embezzlement, at pag-kickback o pagpapasobra sa aktawl na halaga ng proyekto ay

 ilan lamang sa mga mukaha ng katiwalian sa pamahalaan.

**Isipin mo:**

**Sa iyong palagay, ano ang dapat na pangunahing bigyang-pansin ng pamahalaan sa lahat ng mga suliraning nabanggit? Bakit?**

***Paano kaya tayo makakatulong upang malutas ang mga suliranin o problema ng bansa?***

Bilang mamamayang may pagmamahal sa bayan dapat tayong tumulong, makiisa, at makilahok sa anumang programa ng pamahlaan sa paglutas ng mga suliraning ito. Maliban sa mga tungkulin ng mamamayan na makikita sa inyong handout 9, narito pa ang ilang mungkahi upang malutas ang mga suliranin ng bansa.

* Ang pamahalaan at mamamayan ay kailangang magtulungan at magkaisa.
* Ang matapat na paglilingkod at katapatan ng bawat Pilipino ay dapat maipakita at maisagawa.
* Iwasan ang siraan. ANg makabubuti para sa lahat at para sa bansa ang unahin bago ang sarili.
* Maging disiplinado.
* Gumawa ng programa ang pamahalaan ukol sa suliranin ng bansa.
* Suportahan ng mamamayan ang mga programang inilulunsad ng pamahalaan.

**Isipin mo:**

**Sa iyong palagay, magiging epektibo kaya ang solusyong ito? Ipaliwanag**

**Kung ikaw ang tatanungin, ano pa kaya ang maaari mong maimungkahi upang mabigyang solusyon natin ang mga problema ng ating bansa?**

**Sa iyong sariling gawa, paano ka makakatulong na malutas ang mga suliranin ng Pilipinas?**

**Globalisasyon**

Anu-anong mga produktong banyaga ang ginagamit mo araw-araw? Napakarami hindi ba? Napansin mo bang hindi lamang mga produktong banyaga ang nakikitang marami sa bansa natin ngayon kundi mga dayuhang naninirahan na o namumuhunan sa bansa? Ang lahat ng ito ay bahagi ng globalisasyon.

***May ideya ka ba kung ano globalisasyon?***

 - May nagsasabing ito ay isang pangekonomiyang kaayusan (*economic order*) kaakibat ng papaunlad nang intekaksyon o integrasyon ng mga pambansang sistema ng ekonomiya sa pamamagitan ng pandaigdigang kalakalan at pamumuhunan.

 -Sinasabi din naming sakop nito hindi lamang ang ekonomiya kundi maging ang aspetong pulitikal at *socioeconomic* na pag-uugnayan ng mga bansa sa pamamagitan ng *information technology.*

***Paano napapabilang ang Pilipinas sa globalisasyon?***

 Simula pa noon, ang Pilipinas ay may malalim na pakikipag-ugnayan sa ibang bansa. Ito ang dahilan kung bakit hindi na ito makaiwas pa sa hamon ng globalisasyon.

 Upang maging globally competitive ang bansa ipinatupad ng pamahalaan ang tatlong pangunahing patakarang globalisasyon ito ay ang mga sumusunod:

* Deregulasyon – pag-aalis ng control ng pamahalaan sa iba’y ibang aspeto ng industriya upang makahikayat ng mga lokal at dayuhang negosyante na mamuhunan sa bansa. Naniniwala ang pamahalaan na mas bababa ang presyo ng bilihin dahil mas dadami ang pagpipilian ng tao at makapgbibigay ng maraming trabaho mga Pilipino.
* Pagsasapribado – Pagbebenta ng ari-arian ng pamahalaan sa mga pribadong tao o korporasyon. Isang paraan daw ito upang mabawasan ang mga gastusin ng gobyerno sa pagpapatakbo ng kumpanya at inaasahang makapagbibigay ito ng mas magandang serbisyo sa mamamayan sa kamay ng pribadong may-ari. Halimbawa nito ay ang Metro Water Sewerage System (MWSS).
* Liberasyon – malayang pagpasok ng kalakal o produkto mula sa ibang bansa. Dahilan ito kung bakit nagkalat ang mga imported na produkto sa bansa.

**Isipin mo:**

**Sa biglang tingin, ay mukang ang ganda ng alok ng globalisasyon. Ngunit maganda nga ba talaga ito?**

**Sang-ayon ka ba sa mga patakarang ipinatupad ng pamahalaan para makasabay sa globalisasyon?**

**Anu-ano kaya ang maaaring di magagandang epekto ng pag tangkilik ng Pilipinas sa globalisasyon ?**

**Ang pakikipag-ugnayan ng Pilipinas sa Pandaigdigang Samahan**

 Sinasabing ang pakikipag-ugnayang panlabas ng bansa ay nakakatulong sa pagpapabuti ng pamumuhay ng mga Pilipino at maging sa seguridad ng ating pambansang teritoryo. Patunay sa pakikipag-ugnayan ng Pilipinas sa ibang bansa ay ang pagsapi nito sa mga panrehiyon at pandaigdigang samahan tulad ng mga sumusunod:

***Association of Southeast Asian Nation (ASEAN)*** – isa itong pampulitika at pang-

 ekonomikong samahan na naglalayong matulungan ang mga kasaping bansa sa

 pagtataguyod ng kapayapaan, kaunlaran, mapigil ang smuggling, at paunlarin ang

 komunikasyon ng bawat kasaping bansa tulad ng Indonesia, Malaysia, Singapore,

 Thailand, Brunei, Vietnam, Laos, Myanmar, at Cambodia

.

***United Nations (UN)-*** Itinatag noong Oktubre 24, 1945 na ang pangunahing layunin ay ang pandaigdigang

 kapayapaan at pagkakaisa sa mga kaanib na bansa.

**Southeast Asia Treaty Organization (SEATO)** – Layunin ng mga kasaping bansa ang

 pagtibayin ang kanilang uganayan, lutasin ang mga problema sa mapayapang

 paraan, at pagsanibin ang kanilang mga hukbo kung kinakailangang depensahan

 ang isa’t isa laban sa mga kaaway. Ngunit noong 1975, ang SEATO ay nabuwag.

**Asia Pacific Economic Cooperation (APEC)** – Pinagtutuunan ng pansin ng APEC na

 pairalin ang pagpapaunlad ng aspetong kalakalan sa bawat kasapi.

 Isinusulong din nito ang malayang pagpapalitan ng kaalaman sa

 teknolohiya.

**Isipin mo:**

**Sa iyong palagay, gaano kahalaga para sa ating bansa ang pakikisapi sa mga pandaigdigang samahan? Ipaiwanag.**

**Kung iyong mapapansin, puro mabuting epekto ng pakikipag-uganayan-panlabas ng Pilipinas ang nasusulat. Ngunit naiisip mo din ban a may mga negatibo itong epekto sa ating bansa at sa mamamayan? Ano kaya ito?**

***Sangguniang aklat:*** *Lakbay ng Lahing Pilipino pahina 302,306-309, 410-418, 339-34;*

 *Ang bayan kong Pilipina-6 pahina 263-266*